Številka: 35409-356/2021-2550-4

Datum: 13. 10. 2021

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 126/07-ZUP-E, 48/09,8/10-ZUP-G, 8/12-ZVRS-F, 21/12, 47/13, 12/14 in 90/14), 40. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20), 110. in 119. člena Zakona o urejanju prostora (ZUreP-2) (Uradni list RS, št. 61/17), prvega odstavka 101. a člena Zakona o ohranjanju narave (Uradni list RS, št. 96/04-ZON-UPB2, 61/06-ZDru-1, 8/10 ZSKZ-B, 46/14, 21/18-ZNOrg, 31/18 in 82/20) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20 – ZIUOPDVE) v upravni zadevi določitve planov, za katere je treba izvesti postopek celovite presoje njihovih vplivov na okolje, za Občinski podrobni prostorski načrt za območje ŠM 19/3 Zadrže, pripravljavcu plana, Občini Šmarje pri Jelšah, Aškerčev trg 15, 3240 Šmarje pri Jelšah, ki ga zastopa podjetje Razvojni center PLANIRANJE d.o.o. Celje, Ulica XIV. divizije 14, 3000 Celje, naslednjo

# ODLOČBO

1. V postopku priprave Občinskega podrobnega prostorskega načrta za območje ŠM 19/3 Zadrže ni treba izvesti celovite presoje vplivov na okolje.
2. V postopku priprave Občinskega podrobnega prostorskega načrta za območje ŠM 19/3 Zadrže ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# Obrazložitev

Pripravljavec plana, Občina Šmarje pri Jelšah, Aškerčev trg 15, 3240 Šmarje pri Jelšah, ki jo zastopa podjetje Razvojni center PLANIRANJE d.o.o. Celje, Ulica XIV. divizije 14, 3000 Celje, je na Ministrstvo za okolje in prostor (v nadaljnjem besedilu Ministrstvo) podal vlogo, št. IP/RC-36/21-0/14, z dne 22. 9. 2021, prejeto dne 22. 9. 2021, za izdajo odločitve o obveznosti izvedbe celovite presoje vplivov na okolje za Občinski podrobni prostorski načrt za območje ŠM 19/3 Zadrže, (identifikacijska št. 2289), (v nadaljnjem besedilu OPPN).

Vlogi je bilo priloženo:

- pooblastilo, št. 3503-0002/2021-8, z dne 19. 7. 2021;

- mnenje Zavoda RS za varstvo narave, št. 3563-0048/2021-2;

- mnenje Ministrstva za zdravje s prilogo št. 212b-09/1649-21/NP-3273158;

- mnenje Ministrstva za kulturo, št. 35012-125/2021;

- smernice Direkcije RS za vode, št. 35020-139/2021-2;

- Zavod za gozdove Slovenije, št. 3407-169/2021-2;

- Ministrstvo za kmetijstvo, gozdarstvo in prehrano, št. 3504-135/2021/2.

Gradivo je bilo objavljeno na spletni strani [Občine Šmarje pri Jelšah](https://www.smarje.si/objava/381850), in sicer.

- Občinski podrobni prostorski načrt za območje ŠM 19/3 Zadrže, Pobuda, (RC PLANIRANJE d.o.o. Celje, št. proj. 8/21, julij 2021);

- Sklep o pripravi občinskega podrobnega prostorskega načrta za stanovanjsko sosesko ŠM 19 (podEUP ŠM 19/3) - Zadrže, (št. 3503-0002/2021, 25. 2. 2021).

Po 40. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20, v nadaljevanju ZVO-1) je treba v postopku priprave plana, programa, načrta ali drugega splošnega akta (v nadaljnjem besedilu: plan), katerega izvedba lahko pomembno vpliva na okolje, izvesti celovito presojo vplivov na okolje, s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. ZVO-1 v drugem odstavku 40. člena določa, da se za plan izvede celovita presoja vplivov na okolje, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 51. člena ZVO-1 ali, če je zanj zahtevana presoja sprejemljivosti po predpisih o ohranjanju narave. ZVO-1 v tretjem odstavku 40. člena določa, da se celovita presoja vplivov na okolje izvede tudi za drug plan, če ministrstvo oceni, da bi njegova izvedba lahko pomembneje vplivala na okolje.

Po 119. členu Zakona o urejanju prostora (Uradni list RS, št. 61/17-ZUreP-2; v nadaljnjem besedilu: ZUreP-2), se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN. Na ugotovitveni postopek o obveznosti izvedbe celovite presoje vplivov na okolje za OPN se nanašajo določbe tretjega in četrtega odstavka 110. člena ZUreP-2. Skladno s tretjim odstavkom 110. člena ZUreP-2 občina pozove državne nosilce urejanja prostora, ki sodelujejo v postopku celovite presoje vplivov na okolje, da v 30 dneh podajo mnenje o verjetnosti pomembnejših vplivov izvedbe OPN na okolje. Skladno s četrtim odstavkom 110. člena ZUreP-2 ministrstvo, pristojno za okolje, na podlagi mnenj državnih nosilcev urejanja prostora iz prejšnjega odstavka, v 21 dneh odloči, ali je za OPN ali njegovo spremembo treba izvesti celovito presojo vplivov na okolje.

Po določilu drugega odstavka 51. člena ZVO-1 Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20; v nadaljevanju: Uredba).

Ministrstvo je gradivo preučilo in ugotovilo, da se z OPPN ureja območje v Zadržah Območje obsega zemljišča in dele zemljišč s parcelnimi št. 103/9, 103/8 106/7, 106/8, 106/5, 106/11, 106/12, 107/3, 1078, 86/2, 1079, 106/9, 91/4, 86/6, 86/7, 111, vse k.o. Zadrže, v skupni izmeri približno 1,3 ha. V skladu z veljavnim občinskim prostorskim načrtom je območje namenjeno površinam podeželskega naselja (SK). Na območju stojita dve stanovanjski hiši in gospodarski objekt. Zemljišče je v naravi travnik, ki na jugovzhodnem robu meji na Zadrški potok. Z OPPN se načrtuje gradnja stanovanjske soseske ter celovita ureditev prometne in druge gospodarske javne infrastrukture. Predvidena je gradnja osmih prostostoječih eno- ali dvostanovanjskih hiš, maksimalne etažnosti P+1+M, z možnostjo podkletitve. Na območju se umesti nova cestna povezava med Gubčevo ulico in Ulico v Zadrže s premostitvijo čez Zadrški potok in povezavo do objekta Zadrže 22.

Ministrstvo na podlagi podatkov iz predloženega gradiva ugotavlja, da za OPPN ni treba izvesti presoje vplivov na okolje po določbah 51. člena ZVO-1.

Na podlagi 101. člena Zakona o ohranjanju narave (Uradni list RS, št. 96/04-ZON-UPB2, 61/06-ZDru-1, 8/10 ZSKZ-B, 46/14, 21/18-ZNOrg, 31/18 in 82/20; v nadaljevanju ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

V postopku je Zavod RS za varstvo narave (v nadaljnjem besedilu ZRSVN) podal mnenje, št. 3563-0048/2021-2, z dne 23. 7. 2021, v katerem je navedel, da OPPN in njegov daljinski vpliv ne segata v posebna varstvena območja (območja Natura 2000) ali zavarovana območja narave. ZRSVN zato meni, da za OPPN ni treba izvesti presoje sprejemljivosti vplivov izvedbe plana na varovana območja narave, kot to določa 101. člen ZON.

Ministrstvo je v postopku preučilo tudi obstoj drugih okoljskih razlogov za uvedbo celovite presoje vplivov na okolje po določilu tretjega odstavka 40. člena ZVO-1 in skladno z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljnjem besedilu Uredba o merilih). Skladno s 3. členom Uredbe o merilih je v postopku prejelo mnenja ZRSVN, Ministrstva za kulturo, Direkcije RS za vode, Zavoda za gozdove Slovenije, Ministrstva za zdravje in Ministrstva za kmetijstvo, gozdarstvo in prehrano s področja kmetijstva.

ZRSVN je v mnenju, št. 3563-0048/2021-2, z dne 23. 7. 2021, ugotovil, da OPPN ne sega na območja naravnih vrednot in ekološko pomembna območja. Načrtovana pozidava bi lahko vplivala na stanje biotske raznovrstnosti območja v bližini Zadrškega potoka. Ob morebitni izvedbi protipoplavnih ukrepov bi lahko prišlo do poslabšanja stanja vodnih in obvodnih habitatnih tipov, zato je ZRSVN v mnenju predlagal, da se območje pozidave umakne od vodotoka za več kot zakonsko predpisanih 5 m ter s tem zagotovi ohranjanje naravnih procesov in struktur potoka. Skladno z navedenim območje OPPN nima posebnega statusa na podlagi predpisov s področja ohranjanja narave, na njem pa je možno zagotoviti ustrezne ukrepe, zato ZRSVN meni, da za OPPN ni treba izvesti celovite presoje vplivov na okolje.

Ministrstvo za zdravje je posredovalo mnenje Nacionalnega laboratorija za zdravje, okolje in hrano (v nadaljnjem besedilu NLZOH), št. 212b-09/1649-21/NP-3273158, z dne 17. 8. 2021, s katerim soglaša. NLZOH je v mnenju navedel, da OPPN ne ustvarja novih konfliktnih območij, prav tako se obstoječa namenska raba prostora ne spreminja, zato zanj ni treba izvesti celovite presoje vplivov na okolje.

Ministrstvo za kulturo je v mnenju, št. 35012-125/2021, z dne 12. 8. 2021, ugotovilo, da v območju urejanja OPPN ni registriranih enot kulturne dediščine, v območju vpliva z OPPN načrtovanih posegov pa se nahaja kulturni spomenik Zadrže – Dvorec Jelšingrad (EŠD 4632) z vplivnim območjem. Glede na načrtovane ureditve in prikazane rešitve ter varstveni režim in stanje dediščine na območju Ministrstvo za kulturo meni, da je verjetnost pomembnejših vplivov izvedbe OPPN na kulturno dediščino, vpisano v register nepremične kulturne dediščine, majhna.

Zavod za gozdove Slovenije je v mnenju, št. 3407-169/25021-2, z dne 26. 7. 2021 navedel, da območje OPPN ne zajema gozdnih površin, zato ni pričakovati pomembnejših vplivov na gozd, zagotavljanje funkcij gozdov in gospodarjenje z gozdovi.

Ministrstvo za kmetijstvo, gozdarstvo in prehrano je podalo mnenje s področja kmetijstva, št. 3504-135/2021/2, z dne 29. 7. 2021, v katerem je navedlo, da OPPN ne sega na območja kmetijskih zemljišč, zato se do predlaganih ureditev ne bo opredelilo.

Direkcija RS za vode je podala smernice, št. 35020-139/2021-2, z dne 20. 9. 2021, v katerih se je opredelila tudi do verjetnosti pomembnejših vplivov OPPN na upravljanje z vodami. Navedla je, da OPPN leži na pobočju in ne sega na vodovarstvena območja virov pitne vode. Južni del območja leži ob potoku in je potencialno poplaven. Direkcija RS za vode na podlagi gradiva ugotavlja, da se bo na območju zgradila ustrezna infrastruktura za odvajanje vseh vrst odpadnih voda in priključki nanjo, zato meni, da OPPN ne bo pomembno vplival na okolje z vidika upravljanja z vodami.

Ministrstvo je po pregledu gradiva in mnenj, na podlagi meril iz 2. člena Uredbe o merilih, ki se nanašajo na značilnosti plana, značilnosti vplivov ter pomen in ranljivost območij, ki bodo verjetno prizadeta, ugotovilo, da:

- se z OPPN načrtuje gradnja 8 eno- ali dvostanovanjskih stavb s celovito ureditvijo prometne in druge gospodarske javne infrastrukture;

- se z OPPN ne spreminja namenska raba prostora;

- na podlagi javno dostopnih podatkov (vir: Atlas okolja, Agencija RS za okolje) z OPPN načrtovane ureditve ne segajo v naravne vrednote in območja, pomembna za biotsko raznovrstnost ter na vodovarstvena in poplavna območja;

- OPPN ne sega na območja kmetijskih in gozdnih zemljišč;

- na podlagi javno dostopnih podatkov (vir: Pravni režimi varstva kulturne dediščine eVRD) OPPN ne sega na območje kulturne dediščine ali kulturne krajine s priznanim varstvenim statusom;

- se z OPPN ne bodo načrtovale ureditve, ki bi lahko same ali v povezavi z drugimi ureditvami pomembno vplivale na okolje ali zdravje ljudi.

Upoštevajoč merila iz 2. člena Uredbe o merilih in mnenj iz 3. člena te uredbe je ministrstvo ocenilo, da OPPN ne bo pomembno vplival na okolje in zanj ni treba izvesti celovite presoje vplivov na okolje.

Po pregledu prejetega gradiva in mnenj je ministrstvo ugotovilo, da v postopku priprave in sprejemanja OPPN ni treba izvesti celovite presoje vplivov na okolje po 40. členu ZVO-1, zato je odločilo, kot izhaja iz izreka te odločbe.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži pisno pri navedenem sodišču.

Postopek vodila:

Mojca Lenardič mag. Vesna Kolar Planinšič

Podsekretarka Vodja Sektorja za okoljske presoje

Vročiti:

- Razvojni center Planiranje d.o.o. Celje, Ulica XIV. divizije 14, 3000 Celje,

V vednost (elektronsko):

- občina Šmarje pri Jelšah, [obcina@smarje.si](mailto:obcina@smarje.si)

- Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)

- Direkcija RS za vode, Sektor območja Savinje, [gp.drsv-ce@gov.si](mailto:gp.drsv-ce@gov.si)

- Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)

- Zavod RS za varstvo narave, OE Celje, [zrsvn.oece@zrsvn.si](mailto:zrsvn.oece@zrsvn.si)

- Zavod za gozdove Slovenije, OE Celje, [oecelje@zgs.si](mailto:oemaribor@zgs.si)

- Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)